దియా కుమారి

దియా కుమారి భారతదేశానికి చెందిన రాజకీయ నాయకురాలు. ఆమె 2023లో జరిగిన రాజస్థాన్‌ శాసనసభ ఎన్నికల్లో విద్యాధర్ నగర్ శాసనసభ నియోజకవర్గం నుండి ఎమ్మెల్యేగా ఎన్నికైంది.
 రాజకీయ జీవితం 
దియా కుమారి తండ్రి 1998 లోక్సభ ఎన్నికలలో పోటీ చేసి ఓడిపోయారు. దియా కుమారి అమ్మమ్మ  గాయత్రీ దేవి 1962, 1967  1971 ఎన్నికలలో మూడుసార్లు ఎంపీగా గెలుపొందారు. దియా కుమారి 2013 సెప్టెంబర్ 10న భారతీయ జనతా పార్టీలో చేరారు. దియా కుమారి 2013 రాజస్థాన్ శాసనసభ ఎన్నికలలో సవాయి మాధోపూర్ నియోజకవర్గం నుండి బిజెపి అభ్యర్థిగా పోటీ చేసి, ఎమ్మెల్యే అయ్యారు.  దియా కుమారి  2018 ఎన్నికల్లో పోటీ చేయలేదు.  2019లో దియా కుమారి రాజ్‌సమంద్ నుంచి లోక్‌సభకు పార్లమెంటు సభ్యురాలుగా ఎన్నికయ్యారు.  

దియా కుమారి ప్రస్తుతం 2023 రాజస్థాన్ ఎన్నికల్లో ఐదుసార్లు సిట్టింగ్ ఎమ్మెల్యే గా గెలిచిన నర్పత్ సింగ్ రాజ్వీ పోటీలో నుంచి తప్పుకోవడంతో విద్యాధర్ నగర్ నియోజకవర్గం నుంచి పోటీ చేసి దియా కుమారి గెలుపొందారు. ఆమె 2023లో ఎన్నికల్లో గెలిచిన అనంతరం డిసెంబర్ 12న రాజస్థాన్ ఉప ముఖ్యమంత్రిగా బీజేపీ అధిష్టానం ప్రకటించింది.

 వ్యక్తిగత జీవితం 
దియా కుమారి వివాహం నరేంద్ర సింగ్ తో జరిగింది. వారికి పద్మనాభ సింగ్ తో సహా ముగ్గురు పిల్లలు ఉన్నారు. అయితే, వారిరువురిది ఒకే గోత్రం కావడంతో రాజపుత్ సమాజం నుండి సామాజిక బహిష్కరణకు దారితీసింది.  దీంతో వారి వివాహ బంధం డిసెంబరు 2018లో విడాకులతో ముగిసింది.

ఆమె ప్రిన్సెస్ దియా కుమారి ఫౌండేషన్ అనే స్వచ్ఛంద సంస్థను స్థాపించింది, దీని ద్వారా ఆమె తన పిల్లలతో కలిసి సామాజిక వ్యవస్థాపకత ద్వారా మహిళా సాధికారత కోసం పనిచేస్తుంది.

మూలాలు

వర్గం:భారతీయ జనతా పార్టీ రాజకీయ నాయకులు